Venezuelas præsidenter

Venezuelas præsident (spansk: presidente de Venezuela) er både statsoverhoved og regeringschef i Venezuela. Den nuværende præsidentperiode er på seks år med en forfatningsmæssigt fastsat mulighed for at afholde nyvalg på et hvilket som helst tidspunkt i løbet af periodens sidste tre år. Den 15. februar 2009 afskaffedes en tidligere bestemmelse om at begrænse en præsidents embedstid til to perioder efter en folkeafstemning.

Venezuelas nuværende præsident er Nicolás Maduro. Han var vicepræsident, indtil præsident Hugo Chávez døde den 5. marts 2013. Maduro blev således fungerende præsident frem til den 19. april 2013, hvor han officielt blev indsat som præsident, efter at have vundet præsidentvalget fem dage tidligere, den 14. april.

Betegnelsen "presidente" indbefatter kun de personer, som har aflagt ed om varetagelse af embedet som præsident i Venezuela efter landets uafhængighedserklæring fra det spanske kolonistyre, hvilket fik virkning fra 5. juli 1811. Den første præsident, som tiltrådte på denne dato, var en af de tre underskrivere af uafhængighedserklæringen, Cristóbal Mendoza, men i virkeligheden var det et triumvirat, som på skift indtog posten en uge ad gangen. Mendoza indgik i triumviratet sammen med Juan Escalona og Baltasar Padrón.

Som følge af de omfattende omvæltninger under Venezuelas uafhængighedskrig og perioden med Gran Colombia er der et hul i præsidentrækken fra 1814 til 1819. Kongressen i Angostura udpegede Simón Bolívar til "Jefe Supremo de la República de Venezuela" (øverste leder af Republikken Venezuela) fra 1819 til 1830. I præsidentrækken indgår ud over de almindelige indehavere også en række midlertidige 'varetagere af embedet', og der indgår både demokratisk valgte og præsidenter, som har besat embedet på anden måde.

Præsidenterne og deres rækkefølge 

Præsidentperiodens nummer fremgår af den anden kolonne i tabellen nedenfor. Efter at være blevet republik i 1811 har Venezuela indtil nu haft 75 præsidentperioder, dvs. hvor en person har været præsident i en enkelt periode, begyndende med Cristóbal Mendoza. Tallet i anden kolonne viser derfor den ubrudte tid i embedet for en enkelt præsident. For eksempel var Juan Crisóstomo Falcón præsident i to på hinanden følgende perioder og indtager derfor pladsen som den 24. og 25. præsident i kolonne 1, men som den 20. præsident i kolonne to. I tredje kolonne er anført nummereringen ifølge det antal forskellige præsidenter, som har været indehavere af posten.

Mange af præsidenterne besad kun embedet provisorisk, til den valgte eller egentlige præsident kunne indtage det, hvilket i almindelighed var en følge af eftervirkninger af borgerkrig, oprør eller et statskup. Nogle præsidentlister medtager ikke alle de anførte med begrundelse i deres meget korte embedsperiode, usædvanlige omstændigheder omkring deres besættelse af embedet eller andre forhold. Den farve, som den enkelte præsident vises under, angiver hans tilhørsforhold til et af de følgende politiske partier:

Venezuelas præsidenter

Præsidentvalg

Kilder og noter

Se også 
 Venezuelas førstedame
 Venezuelas politik
 Venezuelas historie
 Politik

Eksterne henvisninger 

  Officiel portal for præsidenten 
  Officiel regeringshjemmeside 
  Nuestros præsidentes  Officiel regeringsportal med præsidentbiografier.
  Cuadro de presidentes Venezolanos
  presidentes y jefes de Gobierno
  Comentarios sobre la Lista de presidentes 

 
Personer i Sydamerikas historie
Lister over præsidenter